Didelok saka arsitèkturé kang prasaja, Candhi Sanggariti digolongaké candhi tuwa dhéwé ing Jawa Timur lan duwé rerenggan langgam Jawa Tengah. Wewangunan sisih candhi kang isih ana (Wetan, lotr lan kulon) duwé cerukan kanggo papan reca. Relung pérangan wétan ya iku papan kanggo reca Ganesha, kang recané kari sapérangan, ya iku pérangan weteng dan sikil. Relung pérangan lor recané wus ilang, lan relung pérangan kulon, recané wus ora nempel ing relung, nanging isih ana ing sakiwa tengen candhi. Reca iki ya iku reca Agastya, yèn ing agama Hindhu ya iku saka 7 pandhita kang nyebaraké agama Hindhu ing Asia Tenggara lan Jawa.